CELEX: 31990R1368
Language: el
Date: 1990-05-22 00:00:00
Title: Κανονισμός (ΕΟΚ) αριθ. 1368/90 της Επιτροπής της 22ας Μαΐου 1990 για την τροποποίηση του κανονισμού (ΕΟΚ) αριθ. 906/90 περί θεσπίσεως εξαιρετικών μέτρων στηρίξεως της αγοράς στον τομέα του χοιρείου κρέατος στο Βέλγιο

Avis juridique important

|

31990R1368

Κανονισμός (ΕΟΚ) αριθ. 1368/90 της Επιτροπής της 22ας Μαΐου 1990 για την τροποποίηση του κανονισμού (ΕΟΚ) αριθ. 906/90 περί θεσπίσεως εξαιρετικών μέτρων στηρίξεως της αγοράς στον τομέα του χοιρείου κρέατος στο Βέλγιο  

Επίσημη Εφημερίδα αριθ. L 131 της 23/05/1990 σ. 0018 - 0018

***** ΚΑΝΟΝΙΣΜΟΣ (ΕΟΚ) αριθ. 1368/90 ΤΗΣ ΕΠΙΤΡΟΠΗΣ  της 22ας Μαΐου 1990  για την τροποποίηση του κανονισμού (ΕΟΚ) αριθ. 906/90 περί θεσπίσεως εξαιρετικών μέτρων στηρίξεως της αγοράς στον τομέα του χοιρείου κρέατος στο Βέλγιο  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 20,  Εκτιμώντας:  ότι, λόγω της εμφανίσεως της κλασικής πανώλης των χοίρων σε ορισμένες περιοχές παραγωγής του Βελγίου, θεσπίστηκαν εξαιρετικά μέτρα στηρίξεως της αγοράς του χοιρείου κρέατος γι' αυτό το κράτος μέλος με τον κανονισμό (ΕΟΚ) αριθ. 906/90 της Επιτροπής (3)·  ότι, λαμβανομένης υπόψη της διάρκειας των μέτρων που περιορίζουν την ελεύθερη κυκλοφορία των ζωντανών χοίρων στη ζώνη εποπτείας, πρέπει για κτηνιατρικούς λόγους να πραγματοποιηθεί η μεταφορά των βαρέων χοιριδίων και των βαρέων χοίρων σε εγκαταστάσεις αξιοποιήσεως καταλοίπων ζωικής προελεύσεως το ταχύτερο δυνατό με σκοπό την καταστροφή τους· ότι, λόγω της ανεπάρκειας δυναμικότητας των εγκαταστάσεων αξιοποιήσεως καταλοίπων ζωικής προελεύσεως, δεν μπορεί να ικανοποιηθεί σε όλες τις περιπτώσεις αυτή η απαίτηση ταχύτητας· ότι, συνεπώς, πρέπει να εισαχθεί η δυνατότητα σφαγής των βαρέων χοιριδίων και των βαρέων χοίρων, και στη συνέχεια η αποθήκευσή τους σε ψυκτική εγκατάσταση πριν από την καταστροφή τους σε εγκατάσταση αξιοποιήσεως καταλοίπων ζωικής προελεύσεως· ότι πρέπει συνεπώς, να τροποποιηθεί ο κανονισμός (ΕΟΚ) αριθ. 906/90 ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 του κανονισμού (ΕΟΚ) αριθ. 906/90 στο δεύτερο εδάφιο προστίθεται το ακόλουθο κείμενο:  «Εντούτοις, από τις 9 Μαΐου 1990 μπορούν να μεταφερθούν σε σφαγείο όπου σφάζονται αμέσως και μπορούν να αποθηκευθούν σε ψυκτική εγκατάσταση πριν από την μεταφορά τους σε εγκατάσταση αξιοποιήσεως καταλοίπων ζωικής προελεύσεως.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 9 Μαΐου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Μαΐου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 129 της 11. 5. 1989, σ. 12.  (3) ΕΕ αριθ. L 93 της 10. 4. 1990, σ. 27.